words: ΣΥΜΦΩΝΙΑ ΜΕΤΑΞΥ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ ΚΑΙ ΤΗΣ ΔΗΜΟΚΡΑΤΙΑΣ ΤΗΣ ΤΟΥΡΚΙΑΣ ΣΧΕΤΙΚΑ ΜΕ ΤΗΝ ΠΡΑΓΜΑΤΟΠΟΙΗΣΗ ΤΗΣ ΔΙΑΣΥΝΔΕΣΗΣ ΤΟΥΡΚΙΑΣ - ΕΛΛΑΔΟΣ ΓΙΑ ΤΗ ΜΕΤΑΦΟΡΑ ΑΕΡΙΟΥ ΚΑΙ ΤΗΝ ΠΡΟΜΗΘΕΙΑ ΦΥΣΙΚΟΥ ΑΕΡΙΟΥ ΑΠΟ ΤΗ ΔΗΜΟΚΡΑΤΙΑ ΤΗΣ ΤΟΥΡΚΙΑΣ ΠΡΟΣ ΤΗΝ ΕΛΛΗΝΙΚΗ ΔΗΜΟΚΡΑΤΙΑ ΔΕΔΟΜΕΝΟΥ ΟΤΙ η Κυβέρνηση της Δημοκρατίας της Τουρκίας και η Κυβέρνηση της Ελληνικής Δημοκρατίας ( αναφερόμενες του λοιπού καθεμία ατομικά ως « το Μέρος » και συλλογικά ως « τα Μέρη » ) , δια της παρούσης , ΑΝΑΓΝΩΡΙΖΟΥΝ ότι η ανάπτυξη της συνεργασίας στον ενεργειακό τομέα μεταξύ της Δημοκρατίας της Τουρκίας και της Ελληνικής Δημοκρατίας θα ενδυναμώσει περαιτέρω τις εμπορικές και οικονομικές σχέσεις μεταξύ των δύο χωρών , ΕΠΙΒΕΒΑΙΩΝΟΥΝ τη βούλησή τους να αναπτύξουν και να επεκτείνουν τη διμερή συνεργασία στην Ευρωπαϊκή αγορά αερίου , να διασφαλίσουν μια θέση στην απελευθερωμένη Ευρωπαϊκή αγορά αερίου και να συμβάλλουν στη διαφοροποίηση των πηγών προμήθειας αερίου στην Ευρωπαϊκή αγορά αερίου , ΕΠΙΒΕΒΑΙΩΝΟΥΝ το στόχο τους να υλοποιήσουν τη διασύνδεση των δικτύων φυσικού αερίου των Μερών με την κατασκευή ενός αμφίδρομου αγωγού μεταξύ της Δημοκρατίας της Τουρκίας και της Ελληνικής Δημοκρατίας .